V. AUDITORLIK TAShKILOTIGA

|
V. AUDITORLIK TAShKILOTIGA
|
bet | 119/121 | Sana | 30.01.2024 | Hajmi | 0,82 Mb. | | #148537 |
Bog'liq O’zbekiston respublikasi oliy va o’rta maxsus ta’lim vazirligi o-fayllar.orgV. AUDITORLIK TAShKILOTIGA
NISBATAN QO’YILADIGAN LITsENZIYa
TALABLARI VA ShARTLARI
21. Quyidagilar auditorlik faoliyatini amalga oshirishda litsenziya talablari va shartlari hisoblanadi:
"Auditorlik faoliyati to’g’risida"gi O’zbekiston Respublikasining Qonuniga, Auditorlik faoliyatining milliy standartlari, shuningdek boshqa qonun hujjatlari talablariga rioya qilish;
litsenziya olinayotganda mazkur Nizomda nazarda tutilgan miqdorlarda to’liq shakllantirilgan ustav kapitaliga ega bo’lish;
faqat auditorlik faoliyatini amalga oshirish;
fuqarolik mas’uliyatini sug’urta qilish polisiga ega bo’lish;
auditor tomonidan auditorlik faoliyatini faqat bitta auditorlik tashkilotida amalga oshirish;
shtatda auditorlar soni mazkur Nizomda nazarda tutilgan miqdorda bo’lishi;
litsenziya turiga muvofiq shtatdagi auditorlarda xalqaro buxgalter sertifikatining bo’lishi;
auditorlik tekshiruvi o’tkazish chog’ida olingan axborotning sir saqlanishini ta’minlash;
auditorlik tekshiruvlari o’tkazish bo’yicha shartnoma majburiyatlarini o’z vaqtida va sifatli bajarish;
auditorlik tashkiloti rahbari lavozimiga faqat auditorni tayinlash;
auditorlik tashkiloti rahbarining uch yilda bir marotaba O’zbekiston Respublikasi Moliya vazirligida attestatsiyadan o’tishi;
auditorlik faoliyatini amalga oshirish chog’ida mustaqillikni ta’minlash;
ishonchli auditorlik hisoboti tuzish va auditorlik xulosasi berish;
auditorlik tashkilotlarida auditorlar ish sifatining ichki standartlari mavjudligi;
o’z pochta manzili o’zgargani to’g’risida 10 kun muddatda O’zbekiston Respublikasi Moliya vazirligini xabardor qilish;
auditorlik faoliyati to’g’risidagi ma’lumotlarni yarim yilda bir marta belgilangan shaklda O’zbekiston Respublikasi Moliya vazirligiga taqdim etish, shuningdek auditorlik faoliyati bilan bog’liq boshqa axborotlarni O’zbekiston Respublikasi Moliya vazirligi talabi bo’yicha taqdim etish.
22. Auditorlik tashkiloti litsenziyasining amal qilishini to’xtatish uchun asos bo’ladigan litsenziya talablarini bir marta qo’pol ravishda buzishga quyidagilar kiradi:
auditorlik faoliyati bilan bog’liq bo’lmagan boshqa faoliyat turlarini amalga oshirish;
auditorlik faoliyatini amalga oshirishda mustaqillikni ta’minlamaslik;
ishonchsiz yoxud shak-shubhasiz yolg’on auditorlik xulosasi tuzish;
auditorlik tekshiruvi o’tkazish chog’ida olingan mahfiy axborotni auditorlik tekshiruvi buyurtmachisining ruxsatisiz oshkor qilish, qonun hujjatlarida nazarda tutilgan hollar bundan mustasno;
auditorlik tekshiruvlarini o’tkazishda qonun hujjatlarida nazarda tutilgan cheklanishlarga rioya qilinmaslik;
auditorlik faoliyatini amalga oshirishda fuqarolik mas’uliyati sug’urta polisining yo’qligi;
litsenziya talablari va shartlariga rioya etilishini O’zbekiston Respublikasi Moliya vazirligining tekshiruvlaridan bo’yin tovlash.
23. Auditorning malaka sertifikati amal qilishini to’xtatish uchun asos bo’ladigan auditorlik faoliyatini amalga oshirishda qonun hujjatlari talablarini qo’pol ravishda bir marotaba buzishga quyidagilar kiradi:
auditorlik tekshiruvini amalga oshirishda mustaqillikni ta’minlamaslik;
ishonchsiz yoxud shak-shubhasiz yolg’on auditorlik xulosasi tuzish;
auditorlik tekshiruvi o’tkazish chog’ida olingan mahfiy axborotni auditorlik tekshiruvi buyurtmachisining ruxsatisiz oshkor qilish, qonun hujjatlarida nazarda tutilgan hollar bundan mustasno;
auditorlik tekshiruvi o’tkazishda aniqlangan xo’jalik yurituvchi sub’ektning buxgalteriya hisob-kitobi yuritish, moliya hisobotini tuzish bo’yicha belgilangan talablarni buzganligi faktlarining auditor tomonidan yashirilishi;
auditorning malaka sertifikatini o’z nomidan auditorlik faoliyatida qatnashish uchun ushbu hujjatdan foydalanish maqsadida, boshqa shaxsga berilishi fakti aniqlanganda;
auditorlik tashkilotining shtatida turgan auditorning mazkur tashkilotning tegishli ruxsati (buyrug’i)siz nazorat yoki huquqni muhofaza qiluvchi organlar topshirig’i bo’yicha turli tekshiruvlarni o’tkazish uchun mutaxassis sifatida qatnashishi.
24. Auditorning har yilgi malaka oshirish talablarini muntazam ravishda buzishi auditorlik malaka sertifikatining amal qilishini to’xtatish uchun asos bo’ladi.
|
| |